Η **Ευμορφία Κηπουροπούλου** είναι επίκουρη καθηγήτρια (υπό διορισμό) στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας.

Είναι πτυχιούχος του Τμήματος Φιλοσοφίας και Παιδαγωγικής του Α.Π.Θ., έχει λάβει το μεταπτυχιακό της και τον τίτλο του Διδάκτορα Φιλοσοφίας με ειδίκευση στην Παιδαγωγική και έμφαση στη Διαπολιτισμική Εκπαίδευση από το Τμήμα Φιλοσοφίας και Παιδαγωγικής του Α.Π.Θ. και είναι Μεταδιδάκτωρ Παιδαγωγικής.

Έχει εργαστεί ως Λέκτορας 407/80 στο Παν/μιο Δυτ. Μακεδονίας, στο ΠΑΜΑΚ και ως Διδάσκουσα στην ΑΣΠΑΙΤΕ και σε επιμορφωτικά προγράμματα του ΚΕΔΙΒΙΜ Παν/μίου Δυτ. Μακεδονίας. Απασχολείται ως Ειδική Επιστήμων στο Τμήμα Δημοτικής Εκπαίδευσης της Σχολής Κοινωνικών και Ανθρωπιστικών Σπουδών του Πανεπιστημίου Δυτικής Μακεδονίας. Εργάζεται από το 2021 ως Φιλόλογος στη Δευτεροβάθμια Εκπαίδευση.

Το επιστημονικό της έργο έχει δημοσιευθεί σε διεθνή και πανελλήνιας εμβέλειας περιοδικά και έχει ανακοινωθεί σε πανελλήνια και διεθνή συνέδρια ενώ έχει εκδώσει τέσσερις μονογραφίες.

Τα επιστημονικά της ενδιαφέροντα αφορούν τη Διαπολιτισμική Εκπαίδευση, τις ταυτότητες, την Εκπαίδευση Εκπαιδευτικών, τη μετανάστευση και την Ανάλυση Λόγου.